Fra afkørsel 33 Haverslev til afkørsel 34 Hobro Nord var motorvejen fredag morgen spærret i sydgående retning i omkring to timer. Ifølge Nordjyllands Politi er der sket adskillige uheld på strækningen, hvor bilisterne har mistet herredømmet over bilerne i det meget glatte føre. Der er både lastbiler og personbiler blant de forulykkede. - Der er sket en del materiel skade samt mindre personskader, men ingen er kommet alvorligt til skade, fortæller vagtchef Per Vagn Nielsen fra Nordjyllands Politi. Torsdag formiddag var der også mange uheld omkring Haverslev. Her var det mellem Støvring og Haverslev, at mange biler kørte galt i det glatte føre, blandt andet på grund af en haglbyge. Her skete også stor materiel skade, men kun få og mindre personskader.

Referat:
Fredag morgen var motorvej E45 spærret mellem Haverslev i Hobro i flere timer på grund af mange uheld på strækningen.